### | | | | --- | --- | | | | | --- | | **Byråd** 20. december 2016 Sagsnr. 710-2015-61134 Dok.nr. 710-2016-406879 Sagsbehandler DPHMOE | | 204.                Debatoplæg "Nye byvækstarealer - Fremtidens [adresse] 2030" - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY, høring, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til
debatoplæg om ”Nye byvækstarealer – Fremtidens [adresse] 2030”.

Ved vedtagelse af Favrskov Kommunes plan- og
bæredygtighedsstrategi ”Fremtidens [adresse] 2030” i november 2016 besluttede
Byrådet, at supplerende ønsker til byvækst skal fremlægges i en forudgående
offentlig debat forud for forslag til Kommuneplan 2017-29.

Debatoplægget omhandler seks konkrete byvækstområder, som
fremlægges med henblik på, at områderne kan indgå i Kommuneplan 2017-29, hvis
de viser sig egnede til boligformål.

Debatoplægget om ”Nye byvækstarealer – Fremtidens [adresse]
2030” skal i offentlig høring med henblik på indkaldelse af ideer og forslag
til den videre planlægning forud for forslag til Kommuneplan 2017-29.

**VURDERING**

Baggrunden for de i debatoplægget fremlagte byvækstarealer
er, at der efter fremlæggelsen af ”Fremtidens Favrskov 2030” er nye regler på
vej, som forventes at øge mulighederne for at realisere boligområder indenfor
områder med særlige drikkevandsinteresser og indvindingsoplande til almene
vandforsyninger uden for disse.

Forud for Kommuneplan 2017-29 skal debatoplæggets
byvækstarealer sammen med de byvækstarealer, der blev fremlagt i ”Fremtidens
[adresse] 2030” undersøges nærmere for deres egnethed for boligbebyggelse. Flere
af de fremlagte byvækstarealer ligger indenfor indvindingsoplande til almene
vandværker og vil derfor muligvis skulle tilpasses områdernes sårbarhed med
henblik på sikring af fremtidens drikkevand.

Arealerne, som de er afgrænset i debatoplægget, skal ses som
bruttoarealer. Indenfor afgrænsninger kan tænkes både veje og grønne områder,
boldbaner, evt. letbanestop o.a. De er udlagt efter princippet om
sammenhængende byudvikling, altså i umiddelbar forlængelse af eksisterende
byzonearealer.

De fremlagte arealer skal betragtes som undersøgelsesområder
for fremtidig byvækst. På baggrund af nærmere undersøgelser vil der blive taget
stilling til, i hvilket omfang de vil komme med i forslaget til Kommuneplan
2017-29. Ifølge planloven må der udlægges areal svarende til et dokumenteret
behov for den kommende 12-års periode. Arealbehov og arealudlæg udgøres for
kommunen under ét. Hvordan denne begrænsning nærmere vil blive administreret af
Erhvervsstyrelsen vides endnu ikke, og der ligger p.t. ikke en vejledning for
opgørelsesmåden.

**ØKONOMI**

Der er ingen direkte udgifter i forbindelse med ”Nye
byvækstarealer – Fremtidens [adresse] 2030”. Hvis arealerne senere optages i
kommune- og lokalplaner, vil det have kommunaløkonomiske
konsekvenser i form af bl.a. udgifter til jordkøb, planlægning og byggemodning.

**INDDRAGELSE**

Borgerinddragelse og
kommunikation om ”Nye byvækstarealer – Fremtidens [adresse] 2030” sker efter
reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Debatoplægget ”Nye byvækstarealer
– Fremtidens [adresse] 2030” skal ifølge planloven offentliggøres ved
annoncering på kommunens hjemmeside med en rimelig høringsfrist. Almindeligvis
fastsættes en frist på 4 uger i forbindelse med supplerende høringer, hvilket i
den konkrete sag vurderes at være rimeligt.

**INDSTILLING**

Direktøren for Teknik og [adresse]
til Byrådet:

1.    At debatoplægget
”Nye byvækstarealer – Fremtidens [adresse] 2030” godkendes og fremlægges i
offentlig høring i 4 uger.

**BESLUTNING**

***Økonomiudvalget, 13. december 2016:***

Fraværende:Eric Vestergaard

Indstilles godkendt.

**Bilag**

|  |  |
| --- | --- |
| Nye byvækstarealer - Fremtidens [adresse] 2030 | 710-2016-404182 |